wickkiey/tamil-wikipedia-chunked huggingface dataset:
# மிதப்புப் புள்ளிச் செயல்பாடுகள்

## கணித்தலுக்கானச் செலவினங்கள்

**வன்பொருள் செலவினங்கள்**
கீழ்க் காணும் அட்டவணையில் எப்படி வேகம் அதிகரிக்க அதிகரிக்க கணித்தலின் செலவு குறைகிறது என்பது விளக்கப் பட்டுள்ளது. கிகா மிதப்புப் புள்ளிச் செயல்பாடுகளுக்கான தோராய செலவினம் என்பது ஒரு நொடியில் செய்யப்படும் நூறு கோடி மிதப்புப் புள்ளிச் செயல்பாடுகளைக் குறிக்கின்றது.
| நாள் | கிகா மிதப்புப் புள்ளிச் செயல்பாடுகளுக்கான தோராய செலவினம் | தொழில்நுட்பம் | கருத்துரைகள் |
| --- | --- | --- | --- |
| 1961 | US$1,100,000,000,000 ($1.1 திரில்லியன்), அல்லது ஒவ்வொரு மிதப்புப் புள்ளிச் செயல்பாட்டுக்கும் $1,100 செலவாகும். | கிட்டத்தட்ட 17 மில்லியன் IBM 1620 அலகுகள் ஒவ்வொன்றுக்கும் $64,000 செலவாகும். | 1620 பெருக்கல் செயல்பாடுகள் 17.7 மில்லி நொடிகள் நேரமெடுக்கும். |
| 1984 | US$15,000,000 | கிரேய் எக்சு-எம்.பி.(Cray X-MP) |  |
| 1997 | US$30,000 | பென்டியம் புரோ நுண்செயலிகளுடன் கூடிய '16 செயலி' கொண்ட இரு பியோவுல்ஃப் தொகுப்பு. |  |
| $1,000 | புன்யிப் பியோவுல்ஃப் தொகுப்பு | புன்யிப் என்பதுதான் முதல் துணை-US$1/மெகா மிதப்புப் புள்ளிச் செயல்பாட்டுக் கணிப்பீட்டுத் தொழில்நுட்பத்தைக் கொண்டதாகும். இது 2000-இல் கார்டன் பெல் என்ற பரிசைப் பெற்றது. |  |
| $640 | கிளாட்2 | கிளாட்2 என்பதுதான் US$1/மெகா மிதப்புப் புள்ளிச் செயல்பாட்டின் கீழ் இருக்கும்போது அதிகப்படியான பயன்பாடுகளைக் கையாண்டதாகும். |  |
| $82 | கேசியோ | கேசியோ என்பதுதான் முதல் துணை-US$100/கிகா மிதப்புப் புள்ளிச் செயல்பாட்டுக் கணிப்பீட்டுத் தொழில்நுட்பத்தைக் கொண்டதாகும். |  |
| $0.42 | அம்ப்ரிக் ஏ.எம்.2045 |  |  |
| $0.13 | ஏ.டி.ஐ. ரேடியான் ஆர்800 | 40&nbsp;nm வரைகலைச் செயல்பாட்டு அலகுகள் என்ற அளவில் அதிகத் திறம்படைத்தது. இதனால் 3.04 டெரா மிதப்புப் புள்ளிச் செயல்பாடுகள் என்ற அளவை 950 மெகா ஹெர்ட்சில் இயங்கும்போது எட்ட முடியும். இங்குக் குறிப்பிடப் பட்டிருக்கும் விலை மிகச் சரியானது அன்று. ஏனெனில் ஒற்றைத் துல்லிய முறையில் வரைகலை அட்டையின் விலை மட்டுமே வரலாம். |  |
| $0.59 (இரட்டைத் துல்லியம்); $0.14 (ஒற்றைத் துல்லியம்) | ஏ.எம்.டி. இரேடியான் எச்.டி. 5970 *ஹெம்லாக்* | ஏ.எம்.டி-யின் இரட்டை வரைகலைச் செயல்பாட்டு அட்டையுடன் இது மிகத் திறம்படைத்ததாக இருக்கிறது. இது இரட்டைத் துல்லிய முறையில் 1 டெரா மிதப்புப் புள்ளிச் செயல்பாடுகள் என்ற சாதனையை முறியடித்தது. இதனால் 2*725 மெகா ஹெர்ட்சில் இயங்கும்போது 4.64 டெரா மிதப்புப் புள்ளிச் செயல்பாடுகளையும் (ஒற்றைத் துல்லியம்), 0,928 டெரா மிதப்புப் புள்ளிச் செயல்பாடுகளையும் (இரட்டைத் துல்லியம்) எட்ட முடியும். ஒரு கிகா மிதப்புப் புள்ளிச் செயல்பாடுகளுக்கான விலை மிகச் சரியானதன்று. ஏனெனில் அது வரைகலை அட்டையின் விலையை மட்டுமே கொண்டுள்ளது ($640). அது எப்போது வேண்டுமானாலும் குறையலாம். | } |
# அஞ்சுதா

**அஞ்சுதா** (*Anjuta*) கட்டற்ற/திறந்த மூல மென்பொருள் வகையில் அமைந்த பலதரப்பட்ட சிறப்பம்சங்களையுடைய ஒரு ஒருங்கிணைந்த உருவாக்குதல்சூழல் (Integrated Development environment -IDE) ஆகும். இது சி, சி++ போன்ற உயர்கணிணி மொழியில் நிரல் எழுதவும், குனோம் பணிச்சூழலுக்கான செயலிகளை கிளெடு(ஆங்கிலம்:glade) மூலம் உருவாக்கவும் உதவும் ஒருங்கிணைந்த உற்பத்திச்சூழல் ஆகும். இதன் மற்றசில உயர் சிறப்பம்சங்களாவன திட்ட மேலாண்மை (Project management), ஒருங்கிணைந்த கிளேடு பயனர் இடைமுகப்பு வடிவமைப்பி, பிழைதிருத்தி(Debuger), திறன்மிக்க நிரல் திருத்தி, நிரல் தேடல் மேலும் பல.  
அஞ்சுதா மணிப்பூரை சேர்ந்த நபகுமார் என்ற இந்தியரால் உருவாக்கப்பட்டு இன்று பலதரப்பட்ட குனோம் மென்பொருள் உருவாக்குனர்களால் பயன்படுத்தப்படுகிறது. இந்தியா கட்டற்ற / திறந்த மென்பொருள் துறையில் எந்தவித பங்களிப்பையும் தரவில்லை பயனை மட்டுமே அனுபவிக்கிறது என்ற அவப்பெயரை நீக்கும் வகையில் இது போன்ற பல சிறந்த மென்பொருட்கள் தற்போது இந்தியரால் உருவாக்கப்பட்டுவருகிறது.  
மற்ற சில கட்டற்ற / திறந்த ஒருங்கிணைந்த உருவாக்குதல்சூழல்கள்
1. எக்லிப்ஸ் (eclipse)
1. நெட்பீன்ஸ் (netbeans)
# அஞ்சுதா

## அம்சங்கள்

**அஞ்சுதாவின் அம்சங்கள்,**  
1. பிழைதிருத்தி(Debuger)
1. திறன்மிக்க நிரல் திருத்தி
1. நிரல் தானியங்கு நிறைவு
1. வழிகாட்டிகள்
1. நிரல் சிறப்பித்தல்
# அஞ்சுதா

## வெளிஇணைப்புகள்

அஞ்சுதா ஒருங்கிணைந்த உருவாக்குதல்சூழலின் இணையமுகவரி
# போஸ்கிரெஸ்குயெல்

**போஸ்கிரெஸ்குயெல்** அல்லது போசுகிரசு (PostgreSQL) எனப்படுவது கட்டற்ற/திறந்த மூல மென்பொருள் வகையைச் சேர்ந்த ஒரு தரவுத்தள மேலாண்மை அமைப்பு ஆகும். மையெசுக்யூயெல் ஆரக்கிள் நிறுவனத்தால் கையகப்படுத்தப்பட்டதால் தற்போது பெரும்பாலான மைசீக்யுல் பயன்படுத்தும் இணையதளங்கள் மையெசுக்யூயெல்லிலிருந்து தங்கள் தரவுதளத்தினை போஸ்கிரெஸ்குயெலுக்கு மாற்றிவிட்டன. மேலும் தற்போது புதிதாக உருவாக்கப்படும் பல இணைய தளங்களும் போஸ்கிரெஸ்குயெலையே பயன்படுத்துகின்றன.  
போஸ்கிரெஸ்குயெல் இப்படி உச்சரிக்கப்படுகிறது. ; (ஒலி வடிவம், 5.6k MP3)  
போஸ்கிரெஸ்குயெல் வரைகலை பயனர் இடைமுகப்பு
1. உலாவிமூலம் பிஃஎச்பி-பீஜிஅட்மின்(PHP-Pgadmin) என்ற வகையிலும்
1. மேசைக் கணிணியின் தனித்த செயலியாக(Standalone Desktop application) பீஜிஅட்மின்3 (Pgadmin3) என்ற வகையிலும் கிடைக்கிறது.
# போஸ்கிரெஸ்குயெல்

## அடிப்படைக் கட்டளைகள்

- நான்@லினக்சுகணினி:~$ su - postgres (postgres பயனர் ஆக புதுப்பதிகை செய்யவும், இது /var/lib/psql.bash_profile உள்ள கோப்பை செயற்படுத்தும்.)
- postgres@லினக்சுகணினி:~$ psql (இது போசுகிரசு தூண்டிக்கு/command prompt இட்டுச் செல்லும்)
- postgres-# \? (இங்கு பயன்படுத்தக் கூடிய கட்டளைகளைக் காட்டு.)
- postgres-# \l (இருக்கும் எல்லாத் தரவுத்தளங்களையும் காட்டு.)
- postgres-# CREATE DATABASE foobar; (புதிய தரவுத்தளத்தை உருவாக்கு. இத் தரவுத்தளம் template1 பிரதியாக அமையும்.)
- postgres-# GRANT ALL PRIVILEGE ON DATABASE foobar to kumaran; (குமரனுக்கு அனைத்து அனுமதிகளையும் கொடு.)
- postgres-# \q (வெளியேறு)
- postgres-# psql foobar; (foobar என்ற தரவுத்தளத்தை தேர்வு செய்)
- foobar=# \dt (அட்டவணைகளைக் காட்டு)
- foobar=# \du (பயனர்களைக் காட்டு)
# போஸ்கிரெஸ்குயெல்

## உதவி மென்பொருட்கள்

பைஅட்மின் என்பது பலவகைக் கணினிகளில் நிறுவப்பட கூடிய போசுகிரசு நிர்வாக மென்பொருள் ஆகும். நிறுவிய பின்பு இது வெவ்வேறு போசுகிரசு வழங்கிகளில் இருக்கும் தரவுத்தளங்களை மேலாண்மை செய்ய உதவுகிறது.
# மென்பொருள் உருவாக்குநர்

**மென்பொருள் உருவாக்குநர்** என்கிற பதம் பொதுவாக ஒரு மென்பொருளை உருவாக்கும் செயலில் ஈடுபட்டுள்ள நபரைக் குறிக்கப் பயன்படுகிறது. மென்பொருளின் உருவாக்கத்தில் இதுதான் ஒரு மென்பொருள் உருவாக்குநரின் பணி என்று வரையறை செய்ய முடியாதபடி துவக்க திட்டத்திலிருந்து இறுதி ஒருக்கிணைப்புவரை வெவ்வேறு செயலில் ஈடுபடும் அனைத்து நபர்களும் இந்த பொதுவான பதத்தாலேயே அழைக்கப்படுகிறார்கள். இந்தப் பணிகளுக்கிடையேயான எல்லை திட்டவட்டமாக வரையறை செய்ய முடியாதபடியே உள்ளது.
# மென்பொருள் உருவாக்குநர்

## மென்பொருள் உருவாக்குநர் பணிகள்

மென்பொருள் உருவாக்கத்தில் உருவாக்குநரின் பணி பின்வரும் ஏதேனும் ஒன்றாகவோ அல்லது பலவோ அல்லது எல்லாமுமாகவோ இருக்கலாம்.
1. மென்பொருளின் உயர்மட்ட வடிவமைப்பு(High level Design)
1. மென்பொருள் உருவாக்குவதற்கு தேவையானவற்றை கண்டறிதல்(Requirements analysis)
1. மென்பொருள் உருவாக்கம் எந்த அளவு சாத்தியம் என கண்டறிதல்(Feasibility study)
1. நிரலாக்க மொழி, இயங்குதளம் போன்றவற்றை தெரிவுசெய்தல்
1. வடிவமைப்பை செயல்படுத்தல்(Implementation)
1. நிரலாக்கம்(Coding)
1. மென்பொருள் சோதனை செய்தல்(Testing)
1. மென்பொருள் வெளியீட்டிற்குப்பின் பராமரிப்பு (Maintenance)
1. பிழை திருத்தல்(Bug Fixing)  
பொதுவாக ஒரு மென்பொருள் உருவாக்குநர் தன்னார்வமிக்க தனிநபராக, ஒரு மென்பொருள் நிறுவனத்தின் ஒரு பகுதியாக இருந்து உருவாக்கத்தில் பங்களிப்பார்.
# ஜிடிகே+

**ஜிடிகே+** - ஜிம்ப் டூல்கிட் (GTK+ - GIMP Toolkit) வரைகலை பயனர் இடைமுகப்பை உருவாக்க உதவும் ஒரு விட்ஜட் (widget) டூல்கிட் ஆகும். X விண்டோ(window) அமைப்பில் பயன்படுத்தப்படும் டூல்கிட் வகைகளில் இது மிக முக்கியமானதாகும். இது 1997-ம் ஆண்டு ஸ்பென்சர் கிம்பல்(Spencer Kimball) மற்றும் பீட்டர் மாட்டிஸ்(Peter Mattis)ஆகியோரால் குனூ பட கையாலல் நிரலுக்காக(ஜிம்ப்)(GIMP-GNU Image manipulation Program) உருவாக்கப்பட்டது.  
ஜிடிகே+ சி மொழியில் எழுதப்பட்ட ஒரு பொருள்நோக்கு விட்ஜட் டூல்கிட் ஆகும். ஜிடிகே+, சி மொழியில் எழுதப்பட்டிருந்தாலும் பிற நிரலாக்கல் மொழிகளுடன் இணைக்கும் வண்ணம் இணைப்பிகளைக்(language bindings) கொண்டுள்ளது. அவற்றுல் சில
| நிரலாக்கல் மொழி | இணைப்பி |  |
| --- | --- | --- |
| சி++ | ஜிடிகேஎம்எம்(gtkmm) |  |
| சி# | ஜிடிகே#(Gtk#) |  |
| ஜாவா | ஜாவா-குனோம்(java-gnome) |  |
| பிஃஎச்பி(php) | பிஃஎச்பி-ஜிடிகே(php-Gtk) |  |
| பெர்ள்(perl) | பெர்ல்-ஜிடிகே(perl-Gtk) |  |
| பைத்தான்(python) | பைஜிடிகே(PyGtk) |  |
| ரூபி(Ruby) | ரூபி-ஜிடிகே2(Ruby-gtk2) | } |  
சி மொழியில் அமைந்த விண்டோ(window) உருவாக்கதிற்கான ஒரு எளிய ஜிடிகே+ நிரல்:
<pre>
1. include<gtk/gtk.h>
int main(int argc, char *argv[]){
GtkWidget *window;
gtk_init(&argc,&argv[]);  
window=gtk_window_new(GTK_WINDOW_TOPLEVEL);
gtk_window_set_title(GTK_WINDOW(window),"வணக்கம்"); /* தமிழில் தலைப்பு வர ஒருங்குறி(Unicode) எழுத்துருக்கள் இருக்கவேண்டும் */  
g_signal_connect(window, "destroy", G_CALLBACK(gtk_main_quit),NULL);
gtk_widget_show(window);  
gtk_main;
return 0;
}
</pre>
# ஜிடிகே+

## மற்ற சில டூல்கிட் வகைகள்

1. எஃப்எல்டிகே(FLTK)
1. க்யூடி(Qt)
# விக்கிப்பீடியா:உங்களுக்குத் தெரியுமா/நவம்பர் 14, 2010

- **வெள்ளை ரோசா** (படம்) என்பது நாசி செருமனியில் வன்முறையற்ற முறையில் போராடிய ஒரு மாணவர் குழு. இவர்கள் 1943 இல் தூக்கிலிடப்பட்டார்கள். இன்று இவ்வியக்க உறுப்பினர்கள் செருமனி அரசினரால் மாவீரர்களாக மதிக்கப்பட்டு அவர்களுக்கு நினைவுச் சின்னங்களும் எழுப்பப்பட்டுள்ளன.
- எகிப்தில் உடைந்த சாடி ஒன்று தமிழ்ப் பிராமி எழுத்துக்களுடன் கண்டுபிடிக்கப்பட்டது.
- மகடூஉ முன்னிலை என்பது, எதிரில் உள்ள பெண்ணொருத்திக்குச் சொல்வதுபோல் பாடல்களை எழுதும் ஒரு முறையைக் குறிக்கும்.
- இலங்கை வரலாற்றில் அரசியல் ரீதியாக ஒழுங்கமைக்கப்பட்ட முதல் இனக்கலவரமாக 1915 சிங்கள-முஸ்லிம் கலவரம் கருதப்படுகிறது.
- திருவிதாங்கூர் சமத்தானத்தால் தாழ்த்தப்பட்ட சாதியைச் சேர்ந்த பெண்கள் மேலாடை அணிவதற்கு விதிக்கப்பட்டிருந்த தடைக்கு எதிராக அவர்கள் நடத்திய போராட்டம் தோள் சீலைப் போராட்டம் எனப்பட்டது.
# ஜே. டி. சாலிஞ்சர்

**ஜே. டி. சாலிஞ்சர்** (*J. D. Salinger*, ஜனவரி 1, 1919&nbsp;– ஜனவரி 27, 2010) ஒரு அமெரிக்க எழுத்தாளர். 1951ல் வெளியான *தி கேச்சர் இன் தி ரை* (*The Catcher in the Rye*) என்ற புதினத்தின் மூலம் பெரும் புகழ் பெற்றவர். மேலும் புகழை விரும்பாது வெகுஜனத் தொடர்பின்றி தனிமையில் வாழ்ந்ததாலும் (1985ம் ஆண்டுக்குப்பின் எந்த ஊடகத்திற்கும் நேர்காணல் கொடுக்கவில்லை) பரவலாக அறியப்பட்டவர். மிகக் குறைவான படைப்புகளையே பதிப்பித்தவர். 1965க்குப் பின் அவருடைய எந்தப் படைப்பும் வெளியாகவில்லை.  
நியூயார்க் நகரின் மன்ஹாட்டன் பகுதியில் வளர்ந்த சாலிஞ்சர் தன் பள்ளிப் பருவத்திலேயே சிறுகதைகளை எழுதத் தொடங்கினார். இரண்டாம் உலகப் போரில் அமெரிக்க ராணுவத்தில் பணியாற்றினார். 1948ம் ஆண்டு அவருடைய முதல் சிறுகதை நியூயார்க்கர் இதழில் வெளியானது. 1951ல் *தி கேச்சர் இன் தி ரை* பெருவெற்றி பெற்றது. பதின்ம வயதினர் தனிமையினையும் வலியினையும் கருவாகக் கொண்ட இப்புதினம் 20ம் நூற்றாண்டு ஆங்கில இலக்கியத்தில் ஒரு திருப்புமுனையாகக் கருதப்படுகிறது. இப்புதினமும் அதன் நாயகனான ஹோல்டன் காஃபீல்டும் வெகுஜன நினைவில் ஆழமாகப் பதிந்து விட்டனர். உலகெங்கும் பல மொழிகளில் மொழிபெயர்க்கப்பட்டுள்ளது. ஆனால் *கேச்சரு*க்குப்பின் சாலிஞ்சர் சில படைப்புகளையே வெளியிட்டார். 1960களில் பொதுப் பார்வையிலிருந்து விலகி தனிமையில் வாழத்தொடங்கினார். ஆனாலும் அவருடைய இந்த வாழ்க்கை முறையே பிறரது கவனத்தை ஈர்த்தது. வாழ்வின் இறுதிவரை பல சர்ச்சைகளில் அவரது பெயர் அடிபட்டது.
# டொரன்டோ டொமினியன் வங்கி

**டொரன்டோ டொமினியன்** (*The Toronto-Dominion*) வங்கி சந்தை முதலீடு மற்றும் பணக்கையிருப்பு அடிப்படையில் கனடாவின் இரண்டாவது மிகப்பெரிய வங்கியாகவும், வட அமெரிக்காவில் ஆறாவது பெரிய வங்கியாகவும் உள்ளது. இது 1955ம் வருடம் டொரன்டோ வங்கி மற்றும் டொமினியன் வங்கி இணைப்பு முலம் உருவாக்கப்பட்டது.
டொரன்டோ டொமினியன் வங்கி நிதியியல் குழுமம் சுமார் 74000 ஆயிரம் பணியாளர்களுடன், உலகம் முழுவதும் சுமார் 1700000௦ வாடிக்கையாளர்களுக்கு சேவை செய்து வருகின்றது. இது கனடாவில் TD கனடா டிரஸ் (TD Canada Trust ) என்ற பெயரில் 1100கும் மேற்பட்ட கிளைகளுடன் நாடுமுழுவதும் சேவை செய்துவருகின்றது.
அமெரிக்கவில் சில வங்கிகளை கையகப்படுத்தியதன் முலம் அங்கும் தனது சேவையை விரிவுபடித்தியுள்ளது. அங்கு 1000 கிளைகளுடன் 6500000 வாடிக்கையாளர்களைக் கொண்டுள்ள இவ்வங்கி தனது சேவையை மேலும் விரிவுபடுத்துவதற்கான நடவடிக்கைகளை எடுத்து வருகின்றது.
இவ்வங்கி கனடாவில் முதல் 100 சிறந்த நிறுவனங்களின் பட்டியலில் இடம்பெற்றதுடன் போர்ப்ஸ் பத்திரிக்கை 2010ல் நடாத்திய உலகலாவிய சிறந்த நிறுவனங்களின் பட்டியலில் 86வது இடத்தையும் பிடித்துள்ளது.
# டொரன்டோ டொமினியன் வங்கி

## செயல்பாடுகள்

டொரன்டோ டொமினியன் கிழ்கண்ட கிளை நிறுவனங்களுடன் கனடா மற்றும் அமெரிக்காவில் செயல்பட்டுவருகின்றது.
- TD அமெரிடிரேட் (TD Ameritrade)
- TD அசெட்மனெச்மென்ட் (TD Asset Management)
- TD வங்கி N.A (TD Bank, N.A)
- TD கனடா டிரஸ்ட்,( TD Canada Trust)
- TD காமர்சியல் வங்கி (TD Commercial Banking)
- TD இன்சுரன்ஸ் (TD Insurance)
- TD செக்குரடிஸ் (TD Securities )
- TD வாட்டர்கவுஸ் (TD Waterhouse)
# கனடா டிரஸ்ட்

**கனடா டிரஸ்ட்**(CanadaTrust) ஒரு நிதி சேமிப்பு குழுமம் ஆகும். இது கனடா லண்டன் ஒன்ராரியோவில் ஹோரன் மற்றும் எரிக் (Huron & Erie) என்பர்களால் 1864ல் கடன் மற்றும் சேமிப்பு நிறுவனமாக தொடங்கப்பட்டது. இவர்கள் டோரோன்டொவில் டொரோன்டோ ஜெனரல் டிரஸ்ட் என்ற நிறுவனத்தையும் தொடங்கி நடாத்திவந்தனர். 1872ல் இவ்விரு நிறுவனங்களையும் இணைத்து கனடா டிரஸ்ட் நிறுவனம் உருவாக்கப்பட்டது. 2000ம் ஆவது ஆண்டுவரை இந்நிறுவனம் கனடாவின் ஆறாவது பெரிய நிதி நிறுவனமாக செயல்பட்டுவந்தது. 2000ம் ஆண்டு டொரோன்டோ டொமினியன் வங்கிக் குழுமமும், கனடா டிரஸ்ட்டும் ஒன்றாக இணைக்கப்பட்டன. தற்பொழுது டொரோன்டோ டொமினியன் (TD வங்கி) வங்கிக் குழுமம் TD கனடா டிரஸ்ட் என்ற பெயரிலேயே கனடா முழுவதும் தனது சேவையை நடத்திவருகின்றது.
# போர்ப்ஸ்

**போர்ப்ஸ்** (*Forbes*) ஒரு தனியார் பத்திரிக்கை நிறுவனமாகும். இந்நிறுவனம் 1917ம் ஆண்டு நியூயார்க்கில் பி.சி போர்ப்ஸ் (Bertie Charles Forbes) என்பவரால் தொடங்கப்பட்டது. இதன் தலைமை ஆசிரியராக *இசுடீவ் போர்ப்ஸ்* என்பவர் இருக்கிறார். இந்த நிறுவனம் நியூ ஜெர்சியின் செர்சி நகரில் அமைந்துள்ளது. செர்ரி பிலிப்ஸ் ஜனவரி 1, 2025 அன்று போர்ப்ஸில் புதிய தலைமை நிர்வாக அதிகாரியாக பொறுப்பேற்றார்.  
வாரமிருமுறை வெளிவரும் இப்பத்திரிக்கை சுமார் 900,000 பிரதிகள் விற்பனையாகின்றது. போர்ப்ஸ்.காம் (forbes.com) இதன் இணையதள பதிப்பகும். சுமாராக 18 மில்லியன் மக்கள் ஒவ்வொருமாதமும் இதன் இணைய தளத்திற்கு வருகை தருகின்றார்கள். இப்பத்திரிக்கை 11 உலக மொழிகளில் சீனா, இந்தியா, இந்தோனேசியா, இஸ்ரேல், கொரியா, போலந்து, உருசியா, ரோமானியா மற்றும் துருக்கி போன்ற நாடுகளிலும் வெளிவருகின்றது. இவைதவிர ரியல்கிளியர்பாலிடிக்ஸ், ரியல்கிளியர்மார்க்கெட், ரியல்கிளியர்ஸ்போர்ட்ஸ், இன்வெஸ்ரோபிடியா, போன்றவை போர்ப்ஸ் குழுமத்தால் நடாத்தப்படும் பிற இணையதள பத்திரிக்கைகளாகும். இந்நிறுவனம் வருடம் தோறும் உலக அளவில் சிறந்த நிறுவனங்ளையும், மனிதர்களையும் பட்டியலிடுகின்றது. இப்பட்டியலில் இடம்டபெறுவது உலகஅளவில் சிறந்த கெளரவமாக கருதப்படுகின்றது.
# எட்டு ஒழுக்கங்கள்

**எட்டு ஒழுக்கங்கள்** (*8 Discipline/8D*) என்பது போர்ட் தானுந்து நிறுவனத்தால் உருவக்கப்பட்ட சிக்கல் தீர்வு வழிமுறை ஆகும். பொதுவாக பொறியாளர்கள் மற்றும் பிற தொழில் நிபுணர்களால் பயன்படுத்தபடுகின்றது.
# எட்டு ஒழுக்கங்கள்

## வரலாறு

இது சிக்கலுக்கான மூலக்காரணத்தை அறிய மற்றும் அதற்கான நிரந்தர தீர்வுகளை தேர்ந்தெடுக்க போர்ட் தானுந்து நிறுவனத்தால் மேம்படுத்தப்பட்டு மற்றும் பயன்படுத்தபட்டு வரும் முறைப்படியான செயல்முறை. அமெரிக்க ராணுவமும் இரண்டாம் உலகப்போரின் போது இம்மாதிரியான செயல்முறையினை மேம்படித்தி அதற்கு ”அமெரிக்க ராணுவ வழக்கம் 1520 நியமத்திற்கு ஒவ்வாத பொருளுக்கான தீர்வு மற்றும் இட மாற்ற ஒழுங்கமைப்பு” என்று பெயரிட்டுள்ளது. ஆயினும் இதனுடைய மூலம் இன்னும் அறியப்படாமல் உள்ளது.
# எட்டு ஒழுக்கங்கள்

## உபயோகம்

1. மூலக்காரணம் தெரியாத சிக்கல்கள்.
1. சிக்கல்களின் மீள்நிகழ்வு.
1. தனி மனித திறனால் கண்டறியபடமுடியாத மூலக்காரணம்.
1. வாடிக்கையாளர்களின் புகார்கள்.
1. நெருக்கடி நிலைக்கான பதில் செயல் (Emergency Response Action)  
சிக்கலின் தீவிரம் மற்றும் அதனால் ஏற்படும் பாதிப்பையும் பொருத்து நெருக்கடி நிலையென்று அறிவித்து நெருக்கடி நிலைக்கான பதில் செயலை கண்டறிந்து அதனை செயல்படுத்தவேண்டும். இதற்கு “நெருக்கடி நிலைக்கான பதில் செயல்” என்று பெயர்.
# எட்டு ஒழுக்கங்கள்

## ஒழுக்கங்கள்

- ஒ1 (D1) - அணியினை நிறுவுதல் (Establish a team):
:சிக்கல் ஏற்பட்ட துறை, சிக்கலின் தீவிரம், சிக்கலை நீக்க தேவைப்படும் அறிவு மற்றும் சிக்கலை நீக்க தேவைப்படும் ஆற்றல் இதனை பொருத்து நெறிஞர்கள் அடங்கிய ஓர் அணியினை நிறுவி அந்த அணிக்கான தலைவரையும் நிர்ணயிக்கவேண்டும்.  
- ஒ2(D2) - சிக்கலை விவரித்தல் (Describe the problem):
:சிக்கலை தெளிவாகவும் துல்லியமாகவும் விவரிக்க வேண்டும். விவரங்கள் எது தவறாக உள்ளது, எவ்வளவு தவறாக உள்ளது என்பதை உள்ளடக்கியதாக இருக்க வேண்டும். சிக்கலை விவரிக்க பின்வரும் பகுப்பாய்வு உதவும்.
:*இருப்பு / இல்லாதது பகுப்பாய்வு (Is / Is not analysis)  
- ஒ3 (D3) - தற்காலிக உள்ளடக்கும் செயல் (Develop interim containment action (ICA)):
:தற்காலிக உள்ளடக்கும் செயலை உடனடியாக செயல் படுத்தி, இந்த செயல், விளைவுக்கான தற்காலிக தீர்வுக்கான செயல் முறையே என்று உறுதிப்படுத்தவேண்டும். தற்காலிக உள்ளடக்கும் செயலின் வினைவுறுத்திறனை தகுதியாக்கவேண்டும்.  
- ஒ4 (D4) - மூலக்காரணம் அறிதல், உறிதிபடுத்துதல் மற்றும் மூலக்காரணம் தற்போதய கட்டுப்பாட்டு நிலையிலிருந்து தப்பிக்கும் காரணதேர்ந்தெடுப்பு (Define and Verify Root cause and Escape point):
:மூலக்காரணத்தை பின் வரும் செயல் முறைகளை பயன்படுத்தி தேர்ந்தெடுக்கலாம்.
:#காரண-காரிய வரைபடம் (Cause and effect diagram).
:#ஐந்து “ஏன்” பகுப்பாய்வு (5 Why analysis).  
- ஒ5 (D5) - மூலக்காரணத்திற்கான நிரந்தர தீர்வின் செயல்முறை தேர்ந்தெடுத்தல் மற்றும் சிக்கல் கட்டுபாட்டிலிருந்து தப்பிக்காமல் இருக்க புதிய சரியான கட்டுபட்டை தேர்ந்தெடுத்தல் (Choose and Verify Permanent corrective action (PCA)):
:ஒவ்வொரு சிக்கலுக்கும் பல காரணங்கள் இருக்கும். அவற்றிலிருந்து மிகச்சிறந்த மற்றும் மிகச்சரியான மூலக்காரணத்தை தேர்வு செய்யவேண்டும்.  
- ஒ6 (D6): நிரந்தர தீர்வுக்கான செயல் முறையை செயல் படுத்தல் மற்றும் அச்செயல் முறை நிரந்தர தீர்வை அளிக்குமா என்று உறிதிப்படுத்துதல் ( Implementation and Validation of Permanent corrective action):
:தற்காலிக தீர்வுக்கான செயல் முறையை நீக்கி நிரந்தர தீர்வுக்கான செயல் முறையை செயல் படுத்தி இச்செயல் முறை நிரந்தர தீர்வை அளிக்கிறதா என்று உறுதிப்படுத்தவேண்டும்.  
- ஒ7 (D7): மீள் நிகழ்வு தடுத்தல் (Prevent reoccurrence):
:நிரந்தர தீர்வுக்கான செயல் முறை உறுதி செய்யப்பட்ட பிறகு மீள் நிகழ்வு நிகழாமல் இருக்க, கொள்கையில், முறை அமைப்பில் மற்றும் நடைமுறையில் சிறுமாற்றம் செய்யவேண்டும்.  
- ஒ8 ( D8 ): அணி பாராட்டு மற்றும் அங்கீகரிப்பு (Team recognition ):
:நிரந்தர தீர்வுக்கான செயல் முறை உறிதி செய்யப்பட்ட பிறகு மற்றும் சிக்கல் முழுமையாக தீர்ந்த பிறகு, நிரந்தர தீர்வை கண்டறிந்த அணியையும், அணியில் உள்ளவர்களின் பங்களிப்பையும் பாராட்டவேண்டும். அணியை அங்கீகரிக்கவேண்டும்.
# எட்டு ஒழுக்கங்கள்

## ஆவணமாக்குதல்

நிரந்தர தீர்வுக்கான செயல் முறை உறிதி செய்யப்பட்ட பிறகு மற்றும் சிக்கல் முழுமையாக தீர்ந்த பிறகு, இதனை முறைப்படி ஆவணமாக்குதல் வேண்டும். இதனால் எதிர்காலத்தில் வேரு ஓர் இட்த்தில் இது போன்ற சிக்கல்கள் நிகழுமேயானால் எளிதாக தீர்க்க முடியும்.
# விசா டெபிட்

**விசா டெபிட்** (*Visa debit*) அட்டை என்பது விசா நிறுவனத்தால் புதிதாக வெளியிடப்பட்டிருக்கும் ஒரு பற்று அட்டையாகும். இது நேரடியாக வாடிக்கையாளரின் கணக்கில் இருந்து பணத்தை பாதுகாப்பாக பரிமாற உதவுகின்றது. இது வங்கிகளால் அளிக்கப்படும் பற்று அட்டை போலவே செயல்பட்டாலும், இவ்வட்டையைப் பயன்படுத்தி இணையதளம் மற்றும் தொலைபேசி முலமாக இதர கடன் அட்டைகளைப் போல பொருட்களை வாங்க முடியும். இவ்வட்டையை 200க்கும் மேற்பட்ட நாடுகளில் பயன்படுத்த முடியும் என விசா நிறுவனம் அறிவித்துள்ளது. இவ்வட்டையைப் பயன் படுத்துவதற்கு வாடிக்கையாளர் தனது கணக்கில் பற்று வைத்திருத்தல் அவசியம். இவ்வட்டை வாடிக்கையாளரின் கணக்கில் இருந்து பணத்தைச் செலுத்திவிடுவதால் இதர கடன் அட்டைகளைப் போல பணத்தை திரும்பச் செலுத்த வேண்டிய தேவை இல்லை. கடன் அட்டை பெற தகுதி இல்லாதவர்கள் இவ்வட்டையை எளிதாக வங்கிகள் மூலம் பெறமுடியும் என நம்பப்படுகின்றது. இவ்வட்டை அமெரிக்கா மற்றும் ஐரோப்பாவில் சில நாடுகளில் அறிமுகப்படுத்தப்பட்டு வெற்றியடைந்தாலும் மற்றைய நாடுகளில் இன்னும் அறிமுகப்படுத்தப்படவில்லை, எனினும் கனடாவில் முதன் முதலாக கனேடியன் இம்பிரியல் வங்கி *(CIBC)* முலமாக 2010 நவம்பரில் வெளியிடப்பட்டது.
# பேவேவ்

**பேவேவ்** (payWave) என்பது விசா நிறுவனத்தினால் தனியாக வெளியிடப்பட்டிருக்கும் ஒரு கடன் அட்டையாகும். இவ்வட்டை மற்ற கடன் அட்டையைப் போன்றே பயன்படுத்த முடியும் என்றாலும், இவ்வட்டையைக் கண்ணுக்குப் புலப்படாத அகச்சிவப்பு நுண்ணலைகள் தொடர்பாலும் பயன்படுத்த முடியும். இவ்வட்டையைத் தடவியோ (தடவி இழுத்தோ swiping ) அல்லது செருகியோ(insert) பயன்படுத்துவது மட்டும் அல்லாமல் (அகச்சிவப்புக் கதிர் வழி) அட்டையில் உள்ள குறிப்பை உணரும் அல்லது *படிக்கும்* கருவிமுன் அசைப்பதன் முலம் பணப் பரிமாற்றத்தைப் பாதுகாப்பாகச் செய்யமுடியும்.
# பேவேவ்

## வேலை செய்யும்விதம்

இவ்வட்டையில் ஒர் அலைவழிப்படுத்தி(antenna) மற்றும் ஒரு தொகுசுற்று (processor) உள்ளிடாகப் பொருத்தப்பட்டிருக்கும். இவ்வட்டையை வாசிப்புக்கருவி முன் அசைப்பதன் மூலம், ஒர் தொடுதல்லில்லா தொடர்பு (contactless communication) அட்டைக்கும் வாசிப்புக்கருவிக்கும் ஏற்படுத்தப்பட்டு பணப்பரிமாற்றம் நடைபெறுகின்றது. இதன் மூலம் நடைபெறும் பரிமாற்றங்களுக்கு வாடிக்கையாளரின் கையொப்பம் கோரப்படுவதிலை. பணப்பரிமாற்றங்களைச் செய்ய எடுக்கும் நேரத்தை குறைப்பதே இதன் நோக்கம் ஆகும். விசா நிறுவனம் அதிக அளவாக 50 டொலர் வரையிலான பண பரிமாற்றத்தை மட்டுமே பாதுகாப்புக்காரணங்களுக்காக அனுமதிக்கின்றது. கனடாவில் இவ்வகை அட்டையை ராயல் வங்கி, டொரன்டோ டொமினியன் வங்கி, ஸ்கோட்ரியா வங்கி போன்றவை மக்களுக்கு வழங்கிவருகின்றன.  
- பேவேவ்
# ஏ. ஈ. முத்துநாயகம்

முனைவர் A.E. முத்துநாயகம் அவர்கள் இந்திய விண்வெளி ஆய்வு மையத்தில் பணிபுரிந்த ஒரு முதன்மை விஞ்ஞானி ஆவார். இந்திய விண்வெளித் துறையின் கீழ் வரும் திரவ உந்துகை அமைப்பு மையத்தின் முதல் தலைவராகப் பணியாற்றியுள்ளார்.
# ஏ. ஈ. முத்துநாயகம்

## விருதுகள்

- ஆர்யபட்டா விருது - 2010
# ஏ. ஈ. முத்துநாயகம்

## வகித்த பதவிகள்

- இயக்குநர், திரவ உந்துகை அமைப்பு மையம்
- முதல்வர், கேரள அறிவியல், சுற்றுச் சூழல் மற்றும் தொழில்நுட்பத் துறை
- IIT இயக்குநர் குழுமத்தின் தலைவர்
- முதல் துணை வேந்தர், காருன்யா பல்கலைக்கழகம்
- செயலாளர், இந்திய கடலியல் துறை
- தலைவர், கூடங்குளம் அணு உலை பாதுகாப்பு தொடர்பான மத்திய நிபுணர் குழு.
# ஏ. ஈ. முத்துநாயகம்

## எழுதிய புத்தகங்கள்

இவர் பல புத்தகங்களை எழுதியுள்ளார்
- Environmental Impact of Tsunami in the Kerala Coast
- State of Environment Report, Kerala 2005
# பிரித்துத் தீர்த்தல்

**பிரித்துத் தீர்த்தல்** என்பது ஒரு சிக்கல் தீர்வு உத்தி ஆகும். ஒரு சிக்கலை சிறு கூறுகளாகப் பிரித்து, அந்தக் கூறுகளை தீர்ப்பதன் மூலம் சிக்கலின் முழுமைக்கும் தீர்வு காணும் முறை இதுவாகும். பல சூழ்நிலைகளில் இது ஒரு அடிப்படை செயற்பாடு. எ.கா ஒரு நூல் எழுதுவது என்றால், அந்த நூலின் பாகங்களை பிரித்து அவற்றை ஒவ்வொன்றாக எழுதி, பின்னர் நூலாகத் தொகுக்கலாம்.
# பேபாஸ்

**பேபாஸ்** மாஸ்டர் கடன் அட்டை நிறுவனத்தினால் பிரத்தோயகமாய் வெளியிடப்பட்டிருக்கும் ஒர் கடன் அட்டையாகும். இது மாஸ்டர் கடன் அட்டையின் போட்டி நிறுவனமான விசா அறிமுகப்படுத்திய பேவேவ் அட்டையைப் போன்றது. இவ்வட்டைமற்ற கடன் அடையைப் போன்றே பயன்படுத்த முடியும் என்றாலும், இவ்வட்டையை இன்ப்ராரெட் எனப்படும் நுன்அலை மூலமாகவும் பயன்படுத்த முடியும். இவ்வட்டையைத் தேய்த்தோ(swiping ) அல்லது செருகியோ(insert) அல்லமல் அட்டைவாசிப்பு கருவிமுன் அசைப்பதன் முலம் பணப்பரிவர்தணையை பாதுகாப்பாக செய்யமுடியும்.
# பேபாஸ்

## வேலை செய்யும்விதம்

இவ்வட்டையில் ஒர் அலைவழிப்படுதி(antenna) மற்றும் ஒரு தொகுசுற்று உள்ளிடாகப் பொருத்தப்பட்டிருக்கும். இவ்வட்டையை வாசிப்புக்கருவி முன் அசைப்பதன் மூலம், ஒர் தொடுதல்லில்லா தொடர்பு (contactless communication) அட்டைக்கும் வாசிப்புக்கருவிக்கும் ஏற்படுத்தப்பட்டு பணப்பரிவர்தனை நடைபெறுகின்றது. பணப்பரிவர்தனை செய்ய எடுக்கும் நேரத்தை குறைப்பதே இதன் நோக்கம் ஆகும். விசா நிறுவனம் அதிகபட்சமாக 50 டொலர் வரையிலான பண பரிவர்த்தையை மட்டுமே பாதுகாப்புக்காரணங்களுக்காக அனுமதிக்கின்றது.
கனடாவில் இவ்வகை அட்டையை பாங்க் ஆப் மொன்றியல் (Bank of Montreal), மக்களுக்கு வழங்கிவருகின்றது.  
en:MasterCard#PayPass
# பிகா சிஸ்டம்ஸ்

**பிகா சிஸ்டம்** (Pega System) ஒரு தகவல்தொழில்நுற்ப நிறுவனமாகும். இது 1983ல் ஆலன் டெரிப்ளர் (Alan Trefler) என்பவரால் அமெரிக்காவில் கேம்பிரிச் என்னும் இடத்தில் தொடங்கப்பட்டது. பணிச் செயலாக்க மேலாண்மை (BPM) மென்பொருள்கள் எழுதுவதும் வடிவமைப்பதும் இதன் முக்கிய பணிகளாகும். பிகா பணிச் செயலாக்க மேலாண்மை (PEGARULES PROCESS COMMANDER SmartBMP) மென்பொருள் இந்நிறுவனத்தால் வெளியிடப்பட்டு மிகவும் பிரபலமடைந்த ஒரு மென்பொருளாகும். பெரும்பாலான நிதி நிறுவனங்கள், வங்கிகள்,காப்பீட்டு நிறுவனங்கள், மற்றும்இதர சேவை நிறுவனங்கள் இந்த மென்பொருளை மிகவும் அதிகஅளவில் பயன்படுத்துகின்றன. இதனைப் பயன்படுத்தி எழுதப்படும் செயலிகளை இணைம் மூலம் எங்கிருந்தும் இயக்கலாம்
# பணிச் செயலாக்க மேலாண்மை

**பணி செயலாக்க மேலாண்மை** (business process management)என்பது ஒரு பணியை தொடச்சியாகவும், வேகமாகவும், நேர்த்தியாகவும் செய்யப் பயன்படுத்தப்படும் ஒர் அணுகுமுறையாகும். இது ஒரு பணியை அதன் தன்மையையும், அவசரத்தையும் பொறுத்து பொருத்தமானவர்களுக்கு பிரித்தளிப்பதன் மூலம் அப்பணியை விரைவாக முடிக்க உதவுகின்றதோடு மட்டுமல்லாமல் அப்பணியை செய்பவரையும் மேற்பார்வையிட அல்லது கண்காணிக்க உதவுகின்றது. பணி செயலாக்க மேலாண்மை வாழ்க்கை சுழற்சியை பின்வருமாறு ஐந்து பிரிவுகளாகப் பிரிக்கலாம்.
- 1.திட்டமிடல்
- 2.மாதிரி அமைத்தல்
- 3.செயல்படுத்தல்
- 4.மேற்பார்வையிடல் அல்லது கண்காணித்தல்
- 5.மேம்படுத்தல்
இந்த அணுகுமுறை எல்லாத்துறையிலும் பரவலாகப் பயன்படுத்தப்பட்டாலும் குறிப்பாக வங்கி, காப்பிடு, தொலைத்தொடர்பு போன்ற சேவைத்துறைகளில் மிக அதிகளவில் பயன்படுத்தப்படுகின்றது.
# சக்தி பண்பலை

**சக்தி பண்பலை** (*Shakthi FM*) ஒளிபரப்பு கேப்பிடல் மகாராஜா நிறுவனத்தால் 20 நவம்பர் 1998ஆம் ஆண்டு துவங்கப்பட்ட வானொலி சேவை ஆகும். இலங்கையில் உள்ள தமிழ் மக்களின் தேவைக்கேற்ப பொழுதுபோக்கு, சமயம், அரசியல், கல்வி, செய்திகள் கலை மற்றும் பண்பாட்டு நிகழ்ச்சிகளை இது 24 மணிநேரமும் ஒளிபரப்புகிறது. மேலும் வாரக் கடைசியில் சிறப்பு நிகழ்ச்சிகளையும் ஒளிபரப்புகிறது. கொழும்பு மற்றும் கிழக்குப் பகுதிகளில்; 105.1 மெகாஹெர்ட்சிலும் யாழ்ப்பாணம் மற்றும் கண்டி பகுதிகளிலும் 91.5 மெகாஹெர்ட்சிலும் ஒலிபரப்பு செய்கிறது.1998 இதன் ஆரம்ப அறிவிப்பாளர்களில் சின்னத்துரை எழில்வேந்தன் ,வாமலோஷன் ,எஸ்.ஜே .ராம்பிரசன்,ஜானு செல்லத்துரை ,ஜீவா ,கௌரிஷங்கர் ஆகியோர் கடமையாற்றினர்.
# வார்ப்புரு:Infobox Snooker player

| headerstyle = background-color: lightgreen  
| label1 = பிறப்பு
| data1 = }}||, }} }} }}
| label2 = Died
| data2 = }}||, }} }} }}
| label3 = நாடு
| data3 = }
| label4 = Nickname
| class4 = nickname
| data4 = }
| label5 = தொழில்முறை ஆட்டத்தில்
| data5 = }
| label6 =
| data6 = }
| label7 = தற்போதைய தரவரிசை
| data7 = }
| label8 =
| data8 = }
| label9 = பெரும சாதனை
| data9 = }
| label10 = Best ranking finish
| data10 = }  
| header11 =  
| label12 = Ranking
| data12 = }
| label13 = Minor-ranking
| data13 = }
| label14 = Major
| data14 = }
| label15 = Non-ranking
| data15 = }
| label16 =
| data16 = }
| data17 = }
}}<noinclude></noinclude>
# சிறுவர்களுக்கான அறிவியல் முத்துக்கள் (நூல்)

'''
**சிறுவர்களுக்கான அறிவியல் முத்துக்கள்** எனும் நூல் முனைவர் இரா.விஜயராகவன் அவர்களால் எழுதப்பட்டு சுரா பதிப்பகத்தினரால் வெளியிடப்பட்டதாகும். இந் நூலினுள் சிந்தனையைத் தூண்டும் 85 வினாக்களும் அவற்றிற்கான தெளிவான விடைகளும் தரப்பட்டுள்ளன. கிரிக்கெட் பந்து வீச்சாளர்கள் ஓடிவந்து பந்து வீசக் காரணம், கை விரல்களை வளைக்கும் போது நெட்டி முறியக்காரணம் போன்று பல அவசியம் அறிய வேண்டிய தகவல்கள் உள்ளன.
# பெருங்கற்காலம்

யில் மேன் பிராசு என்னும் இடத்தில் உள்ள பெருங்கல் அமைப்பு ஒன்று]]  
**பெருங்கற்காலம்** (**Megalith**) என்பது பெரிய கற்களைக் கொண்டு அமைப்புக்களை மக்கள் உருவாக்கிய காலப் பகுதியைக் குறிக்கும். இத்தகைய அமைப்புகள் பெரும்பாலும் இறந்தவர்களுடைய புதைகுழிகளின் மேல் அமைக்கப்பட்டன. இவ்வாறான அமைப்புகள் உலகம் முழுவதிலும் பல்வேறு இனங்களைச் சார்ந்த மக்களால், பல்வேறு காலகட்டங்களில் கட்டப்பட்டன. இவ்வாறான பெருங்கல் நினைவுச் சின்னங்களை அமைத்த காலம் புதிய கற்காலத்திலும், செப்புக் காலம், வெண்கலக்காலம் உள்ளிட்ட அதனைத் தொடர்ந்து வந்த காலப் பகுதிகளிலும் மக்கள் அமைத்தனர். இதனால் இக்காலத்தைப் பெருங்கற்படைக் காலம் எனலாம் எனச் சிலர் கருதுகின்றனர்.  
இக் காலத்தைச் சேர்ந்த பெருங்கல் அமைப்புகள் கற்பதுக்கை (cist), கற்கிடை (dolmen), கற்குவை (cairn), பரல் உயர் பதுக்கை (cairn circle), தொப்பிக்கல் (hood stone), குடைக்கல் (umbrella stone), நெடுநிலை நடுகல் (menhir) எனப் பல வகைகளாக உள்ளன.
# பெருங்கற்காலம்

## கிழக்குத் துருக்கி

மிகப் பழமையான பெருங்கற்காலப் பண்பாடு துருக்கியின் தென்பகுதியில் கண்டுபிடிக்கப்பட்டது. இவை கிமு ஒன்பதாம் ஆயிரவாண்டைச் சேர்ந்தவையாகக் கருதப்படுகின்றன. இவை இப்பகுதிகளில் தொடக்க வேளாண்மை, கால்நடை வளர்ப்புக் கால கட்டங்களைச் சேர்ட்ந்தவை. இங்கிருந்தே ஐரோப்பாவில் புதியகற்காலப் பண்பாடு வளர்ச்சியடைந்தது. இங்கு காணப்படும் பெருங்கல் அமைப்புக்களே இதுவரை அறியப்பட்டவற்றுள் மிகவும் பழமையானவை எனினும், ஐரோப்பியப் பெருங்கற் பண்பாடு இதிலிருந்தே வளர்ச்சியடைந்ததா என்பது தெளிவாகவில்லை.
# பெருங்கற்காலம்

## தமிழ்நாட்டில் பெருங்கற்காலம்

தமிழகத்தில் பெருங்கற்காலப் பண்பாடு கிமு 1000 தொடக்கம் கிபி 200 வரையாகும் என மதிப்பிடப்படுகிறது. இது புதிய கற்காலத்துக்குப் பிற்பட்ட வளர்ச்சியாகும். இக்காலத்தில் தமிழ்நாட்டில் கல்லாயுதங்கள் பயன்படவில்லை. இக்கால மக்கள் இரும்பைப் பயன்படுத்த அறிந்திருந்தனர்.
# நுண்கற்காலம்

**நுண்கற்காலம்** என்பது நுண்கற்கருவிகளை மக்கள் பயன்படுத்திய காலம் ஆகும். நுண்கற்கருவிகள் என்பன கற்பட்டடைக் கழிவுகள், தற்செயலாக உருவான கற்பொருட்கள் என்பவற்றிலிருந்து வேறுபடுத்தக்கூடிய வகையில் போதிய அளவு வேலைப்பாடுகளுடன் கூடிய மிகவும் சிறிய கற்கருவிகளைக் குறிக்கும். தீக்கல், சிறு உருளைக் கற்கள் என்பவற்றைப் பயன்படுத்திச் செய்யப்படும் இக் கருவிகள் பெரும்பாலும் ஒரு சதம மீட்டர் நீளம் கொண்டவையும் அரை சதம மீட்டர் அளவு அகலம் கொண்டவையும் ஆகும்.  
நுண்கற்கருவிகளின் பயன்பாடு பழைய கற்காலத்தின் இறுதிப் பகுதியிலும், இடைக் கற்காலம், புதிய கற்காலம் ஆகிய காலப்பகுதிகளிலும் இருந்து வந்தது. வேளாண்மையின் அறிமுகத்தோடு நுண்கற்கருவிகளின் பயன்பாடு குறைந்துவிட்டது. எனினும், வேட்டைத் தொழிலில் ஈடுபட்டிருந்த சமூகங்களில் இவ்வகைக் கற்கருவிகளின் பயன்பாடு தொடர்ந்தும் இருந்து வந்தது.
# அதியமான் நெடுமிடல்

**அதியமான் நெடுமிடல்** என்பவன் சங்ககாலத்தில் தகடூரை ஆட்சி செய்த மன்னரான அதியர் மரபைச் சேர்ந்த ஒரு மன்னன். இவனே அதியர் மரபின் முதல் மன்னனாக இருக்கலாம் எனக் கருதப்படுகிறது. நெடுமிடல் என்பது அரசனின் இயற்பெயர் எனச் சிலர் கருதுவர் வேறு சிலர் இது நெடிய வலிபொருந்திய என்னும் பொருள் குறிக்கும் ஒரு அடைமொழி என்பர். (அகம் 231).இவன் அதிகன் என்றும் இலக்கியங்களில் குறிப் பிடப்படுகின்றான். பசும்பூண் பாண்டியன் என்னும் மன்னனின் சேனைத்தலைவனாக இருந்தவன். பசும்பூண் பாண்டியன், சேரன் செங்குட்டுவனுடைய தமயனான களங்காய்க் கண்ணி நார் முடிச் சேரலின் காலத்திலிருந்த பாண்டியன். மேலும், பாண்டிய நாட்டின் அறியனை கைப்பற்றவே பசும்பூண் பாண்டியனும் தலையாலங்கானச் செழியனும் போர் புரிந்ததால் பசும்பூண் பாண்டியனும் தலையாலங்கானச் செழியனும் ஒருவனே என நிறுவுவார் மயிலை சீனி. வேங்கட சாமி.  
இம்மன்னனைப் பற்றிய தகவல்கள் சங்க இலக்கியங்கள் மூலமே தெரிய வருகின்றன. சங்க நூல்களான பதிற்றுப்பத்து, குறுந்தொகை என்பவற்றில் உள்ள பாடல்களில் நெடுமிடலைப் பற்றிய குறிப்புகள் காணப்படுகின்றன. பதிற்றுப்பத்தில் நான்காம் பத்தைப் பாடிய புலவர் காப்பியாற்றுக் காப்பியனார் என்பார், சேர மன்னனைப் புகழ்ந்து பாடும்போது இம்மன்னனைப்பற்றிக் குறிப்பிட்டுள்ளார். இதன்படி, களங்காய்க்கண்ணி நார்முடிச் சேரல் என்னும் சேர மன்னனுடன் இடம்பெற்ற போரில் நெடுமிடல் தோற்றது தெரிய வருகிறது. பசும்பூட் பாண்டியன் என்னும் பாண்டிய மன்னனின் நண்பனான நெடுமிடல் பாண்டியனுக்குச் சார்பாகவே சேர மன்னனுடன் போரிட்டதாகக் கூறப்படுகின்றது.
# அதியமான் நெடுமிடல்

## ஆட்சிப் பகுதி

அதியமான் நெடுமிடல் அஞ்சி என்னும் இயற்பெயர் கொண்டவன் இந்த மன்னன். மதுரைக்கு மேற்கே உள்ள பெரியகுளம் பகுதி அக்காலத்தில் நெடுங்களநாடு என்று அழைக்கப்பட்டது. இப்பகுதியை பிழையா விளையுள் நாடு என்று பதிற்றுப்பத்து புகழ்கிறது. அதன் மன்னனே நெடுமிடல் ஆவான். நெடுங்களநாடு அதியமான்களின் பூர்வீகமாக இருக்கலாம். பசும்பூண் பாண்டியன், கொங்கு நாட்டில் சில இடங்களை வென்று கைப்பற்றிக்கொண்டதனால், கொங்கு நாட்டுச் சிற்றரசர் சிலர் அவனுக்குக் கீழடங்கினார்கள். அவ்வாறு கைப்பற்றி தகடூரில் நிலையான ஆட்சியை நிறுவினான். இவனே அதியர் மரபின் முதல் மன்னனாக இருக்கலாம் எனக் கருதப்படுவதால் அதியரின் முன்னோர் பாண்டிய நாட்டின் பகுதியாகிய நெடுங்களநாட்டினர் என்பது உறுதியாகிறது. கொங்கு நாட்டுச் சிற்றரசர்களில் முதன்மையானவராக தகடூர் அரசரான அஞ்சியரசர்கள் நிலைகொண்டனர்.
# அதியமான் நெடுமிடல்

## பாடிய புலவர்

- புலவர் காப்பியாற்றுக் காப்பியனார் பதிற்றுப்பத்து நாலாம் பத்து
# அதியமான் நெடுமிடல்

## சமகாலத்தவர்

- களங்காய்க்கண்ணி நார்முடிச் சேரல்
- தலையாலங்கானத்து செருவென்ற பாண்டியன் நெடுஞ்செழியனாகிய பசும்பூண் பாண்டியன்
- நன்னன் (இராண்டாவன்) உடைய சேனைத் தலைவனான மிஞிலி
- எவ்வி
- பொருந்திலர்
- மிஞிலி யின்சமகாலத்தவரான
- ஆய் எயினன்
- அகுதை  
தலையாலங்கானத்து போரில் ஈடுபட்டவர்கள்.
# அதியமான் நெடுமிடல்

## செய்த போர்கள்

தலையாலங்கானத்து போர்  
அரிமணவாயில் உறத்தூர் போர் தற்போது அரிமளம்  
பிழையா விளையுள் நாட்டு போர்  
துளு நாட்டு பாழிப் போர்
# அதியமான் நெடுமிடல்

## அரிமணவாயில் உறத்தூர் போர்

பாண்டிய நாட்டின் உட்பிரிவுகளாகிய நாடுகளில் பாரியின் பரம்பு நாட்டுக்கு வடக்கே கோனாடு என்று ஒரு நாடு இருந்தது. அங்கே பெருந்திரலார் என்பவர் வாழ்ந்து வந்தார். மக்கள் தலைவராக இருந்த அவருக்கும் கோனாட்டு மன்னனாக இருந்த எவ்வி என்பவருக்கும் கருத்து வேறுபாடு மிகுந்து இருந்தது. நீடூர் என்னும் எவ்வியின் ஊரக இருந்தது. ஆவுடையார் கோவில் பகுதியில் இருந்த மிழலை நாடு எவ்வியினுடையது. (இது
மிழலைக் கூற்றத்தில் உள்ளது. இஃது அறந்தாங்கி வட்டத்துத் தென் பகுதியும் இராமநாதபுர மாவட்டத்தின் கீழ்ப்பகுதியும் தன்கண் கொண்டது.)  
எவ்வியின் வேண்டுகோளுக்காக அவரின் நண்பனாக இருந்த நெடுமிடல் சமாதானத்தால் வேறுபாட்டைக் களையமுயன்றார். பெருந்திரலார் தகாது பேசி சினமூட்டியதால் போர் மூண்டது. அரிமணவாயில் உறத்தூர் போர் தற்போது அரிமளம் என்னும் இடத்தில் நடந்தபோரில் எவ்வியின் சார்பாக போரிட்டு வென்றார். பரணர் பாடல் அகநானூறு 266) இல் இந்த செய்தி உள்ளது. பெருந்திரலார்க்குரிய அரிமணம் உறத்தூர் என்பன தற்போது புதுக்கோட்டை வட்டத்தில் இருக்கின்றன.
# அதியமான் நெடுமிடல்

## தலையாலங்கானத்து போர்

தலையாலங்கானத்து செறு வென்ற பாண்டியன் நெடுஞ் செழியன் சிறு வயதில் அரியணை ஏறினான். சிறுவன் என்று அண்டை நாட்டு மன்னர் அச்சுறுத்த எண்ணினர். நெடுஞ்செழியன் சிறுவன் என இகழ்ந்து சோழநாட்டைஆட்சி செய்த இராசசூயம் வேட்ட பெருநற்கிள்ளி, சேர நாட்டை ஆண்ட மாந்தரஞ்சேரல் இரும்பொறை பொதிகை பகுதியை ஆண்ட திதியன், எழினி, எருமையூரன், இருங்கோவேள், பொருநன் ஆகிய குறுநில மன்னர்கள் போன்றோர் கூறினர். இவர்கள் அனைவரும் ஒன்றாக பாண்டிய நாட்டின் மீது போர்தொடுத்து தலையாலங்கானம் என்னுமிடத்தில் சண்டை இட்டனர். எதிர்த்துப் போரிட்ட நெடுஞ்செழியன் அனைவரையும் வென்றான் என்பது குறிப்பிடத்தக்கது. தலையாலங்கானத்து போரில் சேனைத் தலைவன் அதிகமான் நெடுமிடல் அஞ்சி ஆவான்.
# அதியமான் நெடுமிடல்

## களங்காய்க்கண்ணி நார்முடிச் சேரல் உடன் போருக்குக் காரணம்

பசும்பூண் பாண்டியன், கொங்கு தேசத்தின் சில பகுதிகளை வென்று கைப்பற்றிக்கொண்டதனால், கொங்கு நாட்டுச் சிற்றரசர் சிலர் அவனுக்குக் பணிந்தனர். பாண்டியனுக்கு நெடுமிடல் அஞ்சி சேனைத் தலைவனாக அமைந்தான். பசும்பூண் பாண்டியன் கொங்கு பகுதிகளை வென்று கைப்பற்றியதை, அகநானூறு (செய்யுள் 253: 4-5)பேசுகிறது.  
அவ்வேளையில் சேர நாட்டு அரசர்கள் கொங்கு நாட்டில் சில இடங்களைக் கைப்பற்றியிருந்ததோடு நிற்காமல் மேலும் ஊர்களைக் கைப்பற்றுவதற்கு முயற்சி செய்துகொண்டிருந்தார்கள். சங்க காலத்திலே பல சிற்றசர்கள் கொங்கு பகுதியை ஆண்டனர். ஆகவே, சேர, சோழ, பாண்டிய அரசர் அச்சிற்றரசர்களை எளிதில் வெற்றிகண்டு கொங்கு நாட்டைச் கொஞ்சம் கொஞ்சமாக கைவசப் படுத்திக் கொண்டு இருந்தனர்.  
கொங்குநாட்டை சேர அரசர் கைப்பற்றிக் கொண்டிருக்கும்போது, பசும்பூண் பாண்டியன் கொங்கு நாட்டில் புகுந்து அந்நாட்டு ஊர்கள் சிலவற்றைப் பிடித்துக் கொண்டது காரணமாகச் சேரர், பாண்டியன் மேல் பகை கொண்டனர். ஆகவே, அது காரணமாகச் சேர அரசர், பசும்பூண் பாண்டியனோடு போர் செய்ய நேரிட்டது. பாண்டியன் சேனையை அவன் சேனைத் தலைவனான நெடுமிடல் அஞ்சி தலைமை தாங்கி நடத்தினான்.
# அதியமான் நெடுமிடல்

## பிழையாவிளையுள் நாட்டுப் போர்

பாண்டிய நாட்டின் மேற்கெல்லையாக பண்டியநாடும் சேரநாடும் சந்திக்கும் எல்லைப்பகுதியில் அளநாடு என்னும் வளம் மிக்க பகுதி இருந்தது. இன்றைய தேனி கம்பம் சின்னமனூர் பகுதியே எவ்வாறு அழைக்கப்பட்டது. அளநாட்டின் வழியாகச் சென்று எல்லை காவல் படையத்தாக்கினான் நெடுமிடல் அஞ்சி. சேரர்படை தோற்று ஓடியது. செய்தியறிந்த சேரன் களங்காய்க்கண்ணி நார்முடிச் சேரல் பெரும் யானைப்படையுடன் வந்தான். நெடுமிடல் அஞ்சியின் பிழையா விளையுள்நாட்டை யானைப்படையின் கால்களால் மித்திகச் செய்து அழித்தான். பெருவழி என்று அழைக்கப்படும் வழியாக வைகை கரைவழியே படை நடத்திச் சென்று சேரன் அழிவை ஏற்படுத்தினான். வத்தலகுண்டு பெரியகுளம்பகுதி பெறும் அழிவை சந்தித்தது. அவ்வாறு நடந்த சில போரில் நெடுமிடல் அஞ்சி தோல்வியும் அடைந்தான். இச் செய்தியைச் பதிற்றுப்பத்து நாலாம் பதின் வாயிலாக அறிகிறோம்.
# அதியமான் நெடுமிடல்

## பாண்டியனின் துளு நாட்டுப் போர்

துளு நாட்டு நன்ன அரசர் வடகொங்கு நாட்டில் ஆதிக்கம் செய்ய முயன்றார்கள். அதனால், வடகொங்கு நாட்டைக் கைப்பற்ற முயன்ற பசும்பூண் பாண்டியனுக்குத் துளு நாட்டரசர் எதிரிகளாயினர். பசும்பூண் பாண்டியன் துளுநாட்டின் மேல் படையெடுத்துச் சென்றான். பாண்டியன் சேனையை, அதிகமான் நெடுமிடல் அஞ்சி நடத்திச்சென்று துளு நாட்டில் புகுந்தான். அவனை நன்னன் (இராண்டாவன்) உடைய சேனைத் தலைவனான மிஞிலி என்பவன் பாழி என்னும் ஊருக்குப் பக்கத்தில் எதிர்த்துப் போர் செய்தான். அப்போரில் அதிகமான் நெடுமிடல் அஞ்சி கொல்லப்பட்டு இறந்தான். மிஞிலி நன்னுக்குத் தான் கொடுத்த வாக்குத் தவறாமல் பெரும்படையுடன் வந்து தாக்கிய அதிகனைப் பாழி நகரில் இருந்த பேய்த்தெய்வத்துக்கு (காளிக்கு) உயிர்ப்பலி கொடுத்தான்.  
அதிகமான் நெடுமிடல் அஞ்சி துளு நாட்டில் பாழிப் போரில் மரணமடைந்த செய்தியைக் கேட்டு அவன்மேல் வெறுப்புக் கொண்டிருந்த கொங்கர் மகிழ்ச்சி கொண்டாடினார்கள் என்று குறுந்தொகைச் செய்யுள் கூறுகிறது
# அதியமான் நெடுமான் அஞ்சி

**அதியமான் நெடுமான் அஞ்சி** தகடூரை ஆண்ட சங்ககால மன்னர்களுள் ஒருவர். அதியர் என்போர் சங்ககாலக் குடிமக்கள். இவர்களின் தலைமகனாக விளங்கியவர்களை **அதியர் கோமகன்** என்றனர். கோமான் என்பது 'கோமகன்' என்பதன் மரூ பெயர். 'அதியமான்' என்பது 'அதியர் கோமான்' என்பதன் மரூ பெயர். **அஞ்சி** என்பது இவரது இயற்பெயர். இவன் ஆட்சிக்கு உட்பட்டிருந்த நாடு **தலைநீர் நாடு** எனப் பெயர் பெற்றிருந்தது. தலைநீர் என்பது ஒகேனக்கல் அருவியின் சங்ககாலப் பெயர்.  
அக்காலத்து அதியமான்களுள் இவரைப் பற்றியே அதிக தகவல்கள் தெரியவருகின்றன. பல சங்கத் தமிழ் நூல்களில் இம்மன்னனைப் பற்றிய குறிப்புகள் கணப்படுகின்றன. புறநானூறு, அகநானூறு, குறுந்தொகை, பதிற்றுப்பத்து, சிறுபாணாற்றுப்படை ஆகிய நூல்களில் நெடுமான் அஞ்சி பற்றிய குறிப்புகள் வருகின்றன. ஔவையார், அஞ்சியத்தை மகள் நாகையார், பரணர், இடைக்கழிநாட்டு நல்லூர் நத்ததத்தனார், அரிசில்கிழார், பெருஞ்சித்திரனார், மாமூலனார் ஆகியோர் பாடிய பாடல்களில் இவரைப் பற்றிய தகவல்கள் உள்ளன.  
அஞ்சியின் வீரமும், கொடைச் சிறப்பும் ஔவையார் முதலிய புலவர்களின் பாடல்களின் கருப்பொருட்களாக உள்ளன. திண்மையான உடல்வலி பொருந்தியவன் என்றும்; சேரன் சோழன், பாண்டியன் உட்பட்ட ஏழு அரசர்களை எதிர்த்து நின்று வென்றவர் என்றும் புலவர்கள் இவனைப் புகழ்ந்து பாடுகின்றனர். இவனது அரண்மனைக்கு இல்லையென்று வருவோர்க்கு அடையாத வாயிலைக் கொண்டது என்றும், அவரது கைகள் மழையைப் போல் ஈயும் தன்மையது என்றும் பாடல்கள் அவரைப் புகழ்கின்றன. தனக்குக் கிடைத்த சாவா மருந்தாகிய நெல்லிக்கனியைத் தான் உண்ணாது ஔவையாருக்குக் கொடுத்தார் என்றும் அவரது கொடையின் திறம் பேசப்படுகிறது.  
அக்காலத்தில் மலைநாட்டை ஆண்ட மலையமான் திருமுடிக் காரி என்பவருடன் போரிட்டு அவரது தலைநகரமான திருக்கோவிலூரை அஞ்சி கைப்பற்றியதாகத் தெரிகிறது. காரிக்குச் சார்பாகச் சேர மன்னன் பெருஞ் சேரல் இரும்பொறை என்பான் நெடுமான் அஞ்சியுடன் போர் தொடுத்தார். சோழ மன்னனும், பாண்டியனும் அதியமானுக்கு ஆதரவாக இருந்தனர் எனினும்,இப்போரில் தோற்று இறந்தார். இப் போரை நேரில் கண்ட புலவர்கள் பாடிய நூலே தகடூர் யாத்திரை என்பது. இந்நூல் இன்று முழுமையாகக் கிடைக்கவில்லை.  
மேற்படி இலக்கியச் சான்றுகள் மட்டுமன்றி, இம்மன்னன் பற்றிய குறிப்புடன் கூடிய ஜம்பைக் கல்வெட்டு என அறியப்படும், தமிழ் பிராமிக் கல்வெட்டு ஒன்று ஜம்பை என்னும் இடத்தில் கிடைத்துள்ளது. ஜம்பை, தென்னாற்காடு மாவட்டம் திருக்கோயிலூருக்கு அண்மையில் உள்ளது. சமண முனிவருக்கு இம்மன்னன் கற்படுக்கைகள் வெட்டிக் கொடுத்தது பற்றி இக் கல்வெட்டுக் கூறுகிறது. "சதியபுதோ அதியந் நெடுமாந் அஞ்சி" என்று இம்மன்னனின் பெயர் இக் கல்வெட்டில் தெளிவாகக் காணப்படுகிறது. இது கிமு 3 ஆம் நூற்றாண்டு முதல் கிபி 2 ஆம் நூற்றாண்டு வரையான காலப்பகுதியைச் சேர்ந்தது எனக் கொள்ளப்படுகிறது.
# அதியமான் நெடுமான் அஞ்சி

## புறநூனூறு, பாடல் எண்; 94

:ஊர்க் குறுமாக்கள் வெண் கோடு கழாஅலின்,
:நீர்த் துறை படியும் பெருங் களிறு போல
:இனியை, பெரும! எமக்கே; மற்று அதன்
:துன் அருங் கடாஅம் போல
:இன்னாய், பெரும! நின் ஒன்னாதோர்க்கே.  
பொருள்:- பெரும! நீ, நீர்த்துறையில் படிந்திருக்கும் யானை அதன்மீது ஊர்ந்துவந்து அதன் கொம்புகளைக் கழுவும் மக்களுக்கு அடங்கிக் கிடப்பது போல எம்போன்ற பாணர்க்கும் புலவர்க்கும் இனிமை தருபவன். உன் பகைவர்க்கு அந்த யானையின் மதநீர் போலக் கொடுமையானவன்.  
திணை வாகை; துறை அரச வாகை. அதியமான் நெடுமான் அஞ்சியை ஔவையார் பாடியது.
# அதியமான் பொகுட்டெழினி

**அதியமான் பொகுட்டெழினி** என்பவன் சங்ககாலத்தில் தகடூர் நாட்டை ஆண்ட ஒரு மன்னன். அதியமான் மரபைச் சேர்ந்த இம்மன்னன் அதியமான் நெடுமான் அஞ்சியின் மகன். இவனது தந்தையைப் பாடிய ஔவையார், அரிசில் கிழார் போன்ற புலவர்கள் இவனையும் பாடியுள்ளனர். இவனும் வீரத்திலும், கொடைச் சிறப்பிலும் புகழ் பெற்று விளங்கியது மேற்படி புலவர்களுடைய பாடல்கள் மூலம் தெரிகிறது.  
அதியமானுக்கும் சேர மன்னனுக்கும் நிகழ்ந்ததாக இலக்கியங்கள் கூறும் தகடூர்ப் போர் இவனுக்கும் சேரனுக்கும் இடையிலேயே நிகழ்ந்ததாகக் கூறுவாரும் உளர். இப்போரில் இறந்தவன் பொகுட்டெழினியே அன்றி நெடுமான் அஞ்சி அல்ல என்கின்றனர் இவர்கள். இப்போர் பற்றி விபரிக்கும் தகடூர் யாத்திரை என்னும் நூல் முழுமையாகக் கிடைக்காததால் இது குறித்துத் தெளிவான முடிவு எதுவும் இல்லை. இந் நூலிலிருந்து இது வரை கிடைத்த பாடல்கள் எதிலும் மன்னர்களின் இயற் பெயர்கள் இடம்பெறவில்லை.  
இம்மன்னனே சங்ககால அதியர் மரபின் கடைசி மன்னன் என வரலாற்றாளர்கள் கருதுகின்றனர்.
# தகடூர் யாத்திரை (நூல்)

**தகடூர் யாத்திரை** என்பது, சேரமன்னன் ஒருவனுக்கும் தகடூரை ஆண்ட அதியமான் மரபைச் சேர்ந்த குறுநில மன்னன் ஒருவனுக்கும் நிகழ்ந்த போர் பற்றிக் கூறும் ஒரு சங்ககால நூல் ஆகும். இது புறப்பொருள் சார்ந்தது. இது ஒன்றுக்கு மேற்பட்ட புலவர்களின் பாடல்களைக் கொண்ட தொகுப்பு நூலாக இருக்கலாம் எனக் கருதப்படுகின்றது. அரிசில் கிழார், பொன்முடியார் ஆகிய சங்கப் புலவர்கள் சேர மன்னனைச் சார்ந்து நின்றவர்கள். சேரன் படையெடுத்துச் சென்றபோது அவனுடன் சென்று நேரடியாக நிகழ்வுகளைக் கண்டு கூறுவது போலவே பாடல்கள் அமைந்திருப்பதாகவே தெரிகிறது. இந்நூல் தற்காலத்தில் முழுமையாகக் கிடைக்கப்பெறவில்லை. உ. வே. சாமிநாதையர், என் சரித்திரம் என்னும் தனது தன்வரலாற்று நூலில் எழுதியுள்ள குறிப்புகளில் இருந்து தகடூர் யாத்திரை நூல் அவர் காலத்துக்குச் சற்று முன்னர்வரை இருந்தது தெரியவருகிறது.  
பல்வேறு மூலங்களில் இருந்தும் இதுவரை 48 பாடல்கள் கிடைத்துள்ளதாகத் தெரிகிறது. பல நூல்களிலிருந்தும் எடுத்துத் தொகுத்த பாடல்களைக் கொண்ட நூலாகிய "புறத்திரட்டு" என்னும் தொகுப்பில் இருந்து தகடூர் யாத்திரைப் பாடல்கள் சில கிடைத்தன. இது தவிர "நீதித் திரட்டு என்னும் இன்னொரு நூலிலிருந்தும் சில பாடல்களைப் பெற முடிந்தது. நச்சினார்க்கினியர், பேராசிரியர், தக்கயாகப் பரணி உரையாசிரியர் ஆகியோர் தமது உரைகளில் தகடூர் யாத்திரையில் இருந்து பாடல்களை மேற்கோளாகக் கொடுத்துள்ளனர்.  
இவ்வுரை நூல்களில் இருந்து பாடல்கள் மட்டுமன்றி இந்நூலின் அமைப்பு பற்றிய சில தகவல்களும் கிடைக்கின்றன. எடுத்துக்காட்டாகப் பாக்களுக்கு இடையே உரைநடைச் சொற்கள் பயின்றுவருவது குறித்த தொல்காப்பியச் சூத்திரத்துக்கு விளக்கமளிக்கும்போது எடுத்துக்காட்டுக்காகத் தகடூர் யாத்திரையைக் குறிப்பிட்டுள்ளதால் இந்நூலில் பாடல்களுடன் உரைநடைச் சொற்களும் விரவிக் காணப்பட்டது என்பது பெறப்படுகின்றது. அத்தோடு "பழமையான கதை பொருளாகச் செய்யப்படுவது" என்பதற்கு எடுத்துக் காட்டாகப் பெருந்தேவனாரின் பாரதமும், தகடூர் யாத்திரையும் தொல்காப்பிய உரை நூலில் கூறப்பட்டிருப்பது, முன்னர் நிகழ்ந்து வாய்வழியாக வந்த ஒரு நிகழ்வைப் பிற்காலத்தில் பாடியதே தகடூர் யாத்திரை என்று பொருள்படுவதாகவும், சேரமான், அதியமான் போர் குறித்த வாய்வழிக் கதைகளை அடிப்படையாகக் கொண்டு பிற்காலத்தில் தகடூர் யாத்திரை எழுதப்பட்டிருக்கலாம் என்றும் சிலர் கூறுவர் இதனை மறுப்போரும் உளர்.
# தகடூர் யாத்திரை (நூல்)

## சங்கப் பாடல் சான்று

அஞ்சியத்தை மகள் நாகையார் என்னும் புலவர் தம் பாடல் ஒன்றில் அஞ்சி புகழைப் பாடும் நூலைப் பாணன் ஒருவன் புதிய பண்ணிசை கூட்டிப் பாடியதாகவும், அந்த இசைப்பாடல் இன்பம் தருவது போலத் தலைவன் தந்த இன்பம் தனக்கு இனிமையாக இருப்பதாகத் தலைவி ஒருத்தி தன் தோழியிடம் கூறுவதாகவும் குறிப்பிட்டுள்ளார்.
# குடபுலவியனார்

**குடபுலவியனார்** சங்ககாலப் புலவர்களில் ஒருவர். இவரது பாடல்கள் இரண்டு மட்டும் புறநானூறு 18, 19 எண் கொண்ட பாடல்களாக இடம் பெற்றுள்ளன. இரண்டு பாடல்களும் பாண்டியன் நெடுஞ்செழியன் பற்றியவை.  
குடபுலம் என்பது சேரநாட்டைக் குறிக்கும். இந்தப் புலவர் சேரநாட்டு புலவர் எனத்தெரிகிறது.
# குடபுலவியனார்

## பெயர் விளக்கம்

குடபுலம் நாட்டுப்பகுதியிலிருந்து வந்தவர் ஆகையால் இவரைக் **குடபுலவியனார்** என்றனர்.
# குடபுலவியனார்

## புறநானூறு 18 சொல்லும் செய்தி

- துறை - முதுமொழிக்காஞ்சி. (முதுமொழி என்பது அறிவு முதிர்ச்சியில் மொழியும் சொல்)
# குடபுலவியனார்

## புறநானூறு 18 சொல்லும் செய்தி

### முதுமொழி

<poem>
**நீர் இன்று அமையா யாக்கைக்கு எல்லாம்
'''உண்டி கொடுத்தோர் உயிர் கொடுத்தோரே
'''உண்டி முதற்றே உணவின் பிண்டம்
'''உணவு எனப்படுவது நிலத்தொடு நீரே
'''நீரும் நிலனும் புணரியோர் ஈண்டு
**உடம்பும் உயிரும் படைத்திசி னோரே**'
</poem>
உடம்பானது உணவால் அமைந்த பிண்டம். உடம்பில் உயிர் இருக்கவேண்டும் என்றால் உணவு வேண்டும். உண்ணும் உணவு நிலமும் நீரும் இணைந்த கூட்டுப்பொருள். நிலத்தில் நீரைச் சேர்த்து வைத்தால் உணவுப்பொருளின் விளைச்சலைப் பெருக்கலாம். எனவே நிலத்தில் நீர் தங்கும்படி சேமித்து வைத்தவர் உடலில் உயிரைப் படைத்தவர் ஆவார்.
# குடபுலவியனார்

## புறநானூறு 18 சொல்லும் செய்தி

### முதுமொழி

#### அறிவுரை

வானம் பார்த்து விளையும் நிலத்தில் விதைத்து விட்டு மழையை எதிர்பார்த்திருப்பதில் ஒரு பயனுமில்லை.ஆழமான நீர்நிலைகளை உருவாக்கியவர் தான் இவ்வுலகில் தாம் விரும்பியவற்றை தடுத்து நிறுத்தி வைத்துக்கொண்டவராவார். எனவே நிலம் நெளிந்து குழிபட்டுள்ள பகுதிகளில் நீரைத் தடுத்து நிறுத்த வேண்டும். (அது பயிர்களுக்குப் பாய்ச்சப் பயன்படும். அதனால் விளைச்சல் அதிகமாகும்)  
##### புகழ்
மற்றவர்கள் பெறும் புகழை விட நீர்நிலைகளைப் பெருக்கியவரின் பெயர் இவ்வுலகில் உயிர் கொடுத்தோர் பட்டியலில் என்றென்றும் நிலைத்திருக்கும்.  
##### செல்லும் உலகத்துச் செல்வம்
இந்த உலகத்துச் செல்வம் நாம் துய்ப்பது. இறந்தபின் அடையும் உலகத்துச் செல்வம் இந்த உலகில் நம் புகழ் நிலைத்திருப்பது. இரண்டு உலகங்களின் செல்வத்தையும் ஒருங்கு பெறவேண்டுமென்றால் நிலத்தில் நீர்நிலைகளைப் பெருகச் செய்க என்று குடபுலவியனார் பாண்டியன் நெடுஞ்செழியனுக்கு அறிவுரை கூறுகிறார்.
# குடபுலவியனார்

## புறநானூறு 19 சொல்லும் செய்தி

- துறை; அரசவாகை
வாகைப் பூ சூடி அரசன் தன் வெற்றியைக் கொண்டாடும் நிகழ்ச்சி வாகை எனப்படும். இந்தப் புலவர் முந்தைய பாடலில் போர் வெற்றியைப் புறந்தள்ளியவர்.
# குடபுலவியனார்

## புறநானூறு 19 சொல்லும் செய்தி

### எழுவரை அடக்கிய வெற்றி

(தலையாலங்கானம் என்னுமிடத்தில்) தம்மை எதிர்த்த ஏழு அரசர்களின் கொட்டத்தை நெடுஞ்செழியன் அடக்கினான்.
# குடபுலவியனார்

## புறநானூறு 19 சொல்லும் செய்தி

### எழுவரை அடக்கிய வெற்றி

#### இது வெற்றியா

இந்த வெற்றியை 'இன்ன விறலும் உளதுகொல்' என்று புலவர் ஏளனம் செய்கிறார். இது வெட்டியாகாது என்பதற்குப் புலவர் காட்டும் காரணங்கள் இவை.
1. 'தமிழ் தலைமயங்கிய தலையாலங்கானம்' தமிழ்நாட்டு மன்னர்களைத் தமிழ்நாட்டு மன்னரே வெல்வது வெற்றியாகாது. பிறநாட்டு மன்னரை வென்றிருந்தால் அது வெற்றி.
1. பெருங்கல் அடார் என்னும் பொறி வைத்துப் புலியைப் பிடிப்பது போல ஏழு பேரையும் மாட்டவைத்துப் பிடிப்பது வெற்றியாகாது.
1. யானைகளின் துதிக்கைகளைத் துண்டாக்கி நிலத்தில் கலப்பை போலப் புரளும்படி செய்த கொலை வெற்றி ஆகாது.
1. மூதில் பெண்டிர் உள்ளம் தம் கணவரையும், புதல்வரையும் பறிகொடுத்துவிட்டுக் கசிந்து அழும்படிச் செய்த்தால் வெற்றி ஆகாது.
# குடபுலவியனார்

## புறநானூறு 19 சொல்லும் செய்தி

### உவமை

- எமன் ஒருவன் பல உயிர்களைக் கொல்வது போல நெடுஞ்செழியன் பல உயிர்களைக் கொன்றான்.
- பெரிய கல்லைத் தூக்கி வைத்து புலியை 'பெருங்கல் அடார்' என்னும் பொறியால் கொல்வது போலக் கொன்றான்.
- வானத்தில் குருவிகள் பறப்பது போலப் போர்க்களத்தில் அம்புகள் பறந்தன.
- துண்டுபட்டுக் கிடந்த யானையின் துதிக்கைகள் கலப்பைகள் போலக் கிடந்தன.
# பாதமி

**பாதமி** (*Badami*, , இந்தியாவின் கர்நாடக மாநிலத்தில் பாகல்கோட் மாவட்டத்தில் உள்ள ஒரு வட்டாட்சியர் பிரிவு ஆகும். முன்னர் **வாதாபி** என அழைக்கப்பட்ட இவ்விடம் பொ.ஊ. 540க்கும் 757க்கும் இடையில் பாதமிச் சாளுக்கியரின் தலை நகரமாக இருந்தது. இப்பகுதி, பழங்காலக் பாதாமி குடைவரைக் கோவில்களுக்கு மிகவும் புகழ் பெற்றது. இது, அகத்தியர் ஏரியைச் சூழ்ந்து அமைந்துள்ள சிவப்பு மணற்கல் பாறைப்பொலிவுகளுக்கு இடைப்பட்ட குறுகிய பள்ளத்தாக்கில் அமைந்துள்ளது.
# பாதமி

## வரலாறு

பொ.ஊ. 6ஆம் நூற்றாண்டுக்கும் 8 ஆம் நூற்றாண்டுக்கும் இடைப்பட்ட காலப்பகுதியில், இன்றைய கர்நாடகம், ஆந்திரப் பிரதேசம் ஆகிய மாநிலங்களின் பெரும்பகுதியை ஆண்ட முற்காலச்சாளுக்கியரின் தலைநகரமாக பாதமி விளங்கியது. இது பொ.ஊ. 540 ஆம் ஆண்டில், **சாளுக்கிய மன்னன் முதலாம் புலிகேசியால்** நிறுவப்பட்டது. இம்மன்னனின் மக்களான கீர்த்திவர்மன், முதலாம் மங்களேசன் ஆகியோர் இங்குள்ள குடைவரைகளைக் கட்டுவித்தனர். இங்கிருந்து ஆண்ட சாளுக்கிய மன்னர்களில் மிகவும் புகழ் பெற்றவன் இரண்டாம் புலிகேசி ஆவான். இவன் பல மன்னர்களுடன் போரிட்டு அவர்களைத் தோற்கடித்தான். எனினும் பல்லவர்களது காஞ்சீபுரத்தை அவனால் கைப்பற்ற முடியவில்லை.  
பாதமி குகைக் கோயில்கள் அல்லது குடைவரைகள் பொ.ஊ. ஆறாம் நூற்றாண்டுக்கும் எட்டாம் நூற்றாண்டுக்கும் இடையில் கட்டப்பட்டவை. இங்குள்ள நான்கு இத்தகைய கோயில்கள் சாளுக்கிய மன்னர்களுடைய சமயப் பொறையைக் காட்டும் எடுத்துக்காட்டுகளாக உள்ளன. முதலாம் குடைவரை சிவனுக்காக எடுக்கப்பட்ட கோயில். இரண்டாம், மூன்றாம் குடைவரைகள் விட்டுணு கோயில்கள். நான்காவது சமண சமயத்துக்கானது. இங்கே சமணத் தீர்த்தங்கரர்களுடைய புடைப்புச் சிற்பங்கள் கணப்படுகின்றன.  
ஆழமான பாறைக் குடைவுகளில் செதுக்கபட்ட இந்துக் கடவுளரின் பல்வேறு அவதாரங்களைக் குறிக்கும் சிற்பங்கள் இப்பகுதியெங்கும் உள்ளன. கட்டிடக்கலை நோக்கில் பாதமியிலுள்ள கட்டிடங்கள் தென்னிந்தியக் கட்டிடக்கலையின் தொடக்ககாலப் பாணிக்கு எடுத்துக் காட்டாக விளங்குகின்றன.
# பாதமி

## இதனையும் காண்க

- பாதாமி குடைவரைக் கோவில்கள்
- வாதாபிப் போர்
# இரண்டாம் புலிகேசி

**இரண்டாம் புலிகேசி** (பொ.ஊ. 610–642) சாளுக்கிய மரபின் மிகவும் புகழ் பெற்ற மன்னனாவான். இவனுடைய காலத்தில் சாளுக்கியப் பேரரசு தக்காணத்தின் பெரும் பகுதியை உள்ளடக்கியதாக விளங்கியது.
# இரண்டாம் புலிகேசி

## தொடக்க காலமும், அரியணை ஏறலும்

இவனது இயற்பெயர் எறெயா (இறையா). முடி சூட்டிக்கொண்டபோது புலிகேசி என்னும் பெயர் பெற்றான். இவர் சாளுக்கிய மன்னன் முதலாம் கீர்த்திவர்மனின் மகன் ஆவான். பொ.ஊ. 597 ஆம் ஆண்டில் இவனது தந்தை கீர்த்திவர்மன் கட்டி அரசன் இறந்தபோது இவன் மிகவும் இளம் வயதினனாக இருந்தான். இதனால் இவனது சிற்றப்பனார் மங்களேசன் பகர ஆளுனராகப் பொறுப்பேற்று ஆட்சி நடத்தி வந்தான். மங்களேசனும் திறமையான ஆட்சியாளனாகவே இருந்தான். அவனது காலத்திலும் சாளுக்கிய அரசின் எல்லைகள் விரிவடைந்தன. பதவி ஆசை காரணமாக, எரேயா (இறையா) பருவமடைந்த பின்னரும் அவனுக்கு உரிய அரசுரிமையைக் கொடுக்காமல் தனது வழியில் அரசுரிமையைத் தக்கவைத்துக் கொள்வதற்காகத் தனது மகனை முடிக்குரியவனாக மங்களேசன் அறிவித்தான்.  
எரேயா (இறையா) வாதபியை விட்டுச் சென்று வானவப் (கோலார்) பகுதியில் மறைந்திருந்து கொண்டு தனது கூட்டாளிகளின் உதவியுடன் படை திரட்டி மங்களேசன் மீது போர் தொடுத்தான். வேட்டவடக்கூர் கல்வெட்டுக் கூறுவதன்படி எலப்பட்டு சிம்பிகே (இளப்பட்டு சிம்பிகை) என்னும் இடத்தில் இடம்பெற்ற போரில் மங்களேசன் தோல்வியடைந்து கொல்லப்பட்டான். எரேயா (இறையா) இரண்டாம் புலிகேசி என்னும் பெயருடன் சாளுக்கிய அரியணையில் அமர்ந்தான்.
# இரண்டாம் புலிகேசி

## போர்கள்

வானவாசி கடம்பர்கள், தலைக்காடு கங்கர்கள், கொங்கண் மண்டலத்தை ஆண்ட மயிலர்கள் ஆகியோரை போரில் வெற்றி கொண்டார். என்றாலும், ஹர்ஷவர்தனரை போரில் தோற்கடித்து நர்மதைக்கு அப்பால் ஹர்ஷவர்தனரின் ஆட்சி விரிவாகா வண்ணம் தடுத்து நிறுத்தியது வரலாற்றில் முக்கியமானதாகக் கருதப்படுகிறது. முதலாம் நரசிம்மவர்மர் சாளுக்கிய நாட்டின் மீது நடத்திய போரில் இரண்டாம் புலிகேசி கொல்லப்பட்டார். இரண்டாம் புலிகேசியின் பொ.ஊ. 634-635 ஆம் ஆண்டைச் சேர்ந்த ஆய்ஹோளே (அய்யாபாளைய) கல்வெட்டில் இவர் வெங்கி நாட்டை வென்று, பின்பு பல்லவ நாட்டைத் தாக்கியதாகக் கூறப்பட்டுள்ளது.
# இரண்டாம் புலிகேசி

## சமயம்

இரண்டாம் புலிகேசி இந்து அரசராக இருந்தபோதிலும், நூறு புத்தவிகாரைகள் இவரது ஆட்சியிலிருந்ததாகக் குறிப்பிடப்பட்டுள்ளது.